Viborger Samler, 1790-05-31
Landstinget. Onsdagen den 19de Maji 1790 Blev afsagt følgende Domme, hvoraf Slutningerne lyde saaledes: 1. Præsten Hr. Breum i Brande Præstegaard, contra Hr. Provst Clausen i Fridericia. Den paa Nørvang Tørrild Herreders Ret den 16 Maji 1788 afsagde Hiemtings Dom stadfæstes paa Grund af det Kongelig Reskript af 25 August 1786, og paafulgte Cancellie Resolution dateret 15de September 1787. men Jndstevningens Bekostning ophæves paa begge Sider. 2. Procurator Tørsleff efter Ordre, contr. Alstrup KirkeEiere Anders Jnstrup. Altsaa følger heraf, at Jus Patronatus til Alstrup Kirke med Jndkomster, Herligheder og Rettigheder, nu i alle Maader efter Loven og Forordningen af 2 April 1701, bør være til Deres Kongelige Majestet forbrudt og hiem faldet; Ligeledes bør meerbemeldte forrige Kirke-Eiere betale til den anordnede Jncassator alle paa denne Sag forvolgte Omkostninger tilligemed det Kongel. stempler Papir, Rettens Gebyhr og Actors Salarium ved begge Retter efter billig Regning skadesløs, og alt at efterkommes inden 4 Uger efter denne Doms lovlige Forkyndelse under vedbørlig Execution efter Loven, saa og hertil Domhuset strax 2 Rdlr.; men den anmeldte Pandte E. 300 E. Rettighed kan, som uforstevnt ikke paadømmes, og derfore indstilles under Kongelig Naade, hvorvidt maae gielde, i Henseende at det er angivet og formodes, at Alstrup Kirke har for nogle Aar saamange Tiendeafgivter tilgode, at Reparationen m.v. deraf kan bekostes, da Hiemtingsdommen saaledes deels er ved Magt kiendt, og deels yderligere paadømt. 3. Martinus Kold i Viborg, contra Gierth Wibroe i Løvelbroe Huus, og Raadmand og Herredsfoged Bering i Viborg. Hvorfore den af Herredsfoged Bering paa Fiends og Nørlyng Herreders Ret den 22 Decembr. 1789 givne Afviisnings Kiendelse hermed stadfæstes saaledes: at Martinus Kold betaler Gierth Wibroe denne Sags Omkostninger for begge Retter ikkun med 8 Rdlr. inden 4 Uger efter denne Doms lovlige Forkyndelse under Lovens Tvang, ligeledes betaler Kold strax 1 Rdlr. til Domhuset efter Placaten, men derimod frietages for de til Justitskassen idømte Mulcter. 4. Birkebetienterne til Ruugaards Birk, Hr. BirkedommerArch og den constituerede Birkeskriver Sellio Lang, contra Herredsbetienterne i Sønder Mols Herred, Byefoged Fellumb og Byeskriver Steenberg. Hvorfore hermed efter denne og Sagens øvrige forefundne Beskaffenhed kiendes for Ret: at Birkebetienterne, Dommer og Skriver ved Rungaards Birk, bør være berettigede til den Auctions Holdelse, hvorved Ruugaard og underliggende Ejendomme og Bøndergods blev bortsolgt den 31 Maji 1788, samt til at udstædde Auctions Skiødet, og hæve det dem for disse Forretninger lovlig tilfaldende Salarium, ligesom de og i denne Begivenhed friefindes for Herredsbetienterne i Mols Herred, deres videre Tiltale i alle Maader. Men disse, nemlig Bye- og Herredsfoged Christen Fellumb og Bye- og Herredsskriver Ome Steenberg tilligemed den af dem forhvervede Sættedommer Daniel Meelbye tilpligtes een for alle og alle for een, inden 4 Uger efter denne Doms lovlige Forkyndelse at erstatte Birkedommer Søren Arch denne Processes Omkostninger for begge Retter med 20 Rdlr. og ifølge deraf strax 2 Rdlr. til Domhuset. efter Placaten, da Hiemtingsdommen saaledes frafaldes.